ПРОТОКОЛ № 29
от заседанието на Комисия по правни и институционални въпроси 
към Пленума на Висшия съдебен съвет, проведено на 12 септември 2016 г.

Днес, 12 септември 2016 г., понеделник от 15.30 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА - отсъства
					МАГДАЛЕНА ЛАЗАРОВА - отсъства
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова –  директор на дирекция „Правна”, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева – главен експерт – връзки с обществеността.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Комуникационната политика на ВСС и План за действие за изпълнение на Комуникационната политика на ВСС 2014 – 2018 г.

Д Н Е В Е Н   Р Е Д:

1. ОТНОСНО: Писмо от Министерство на правосъдието относно проект на Закон за изменение и допълнение на Наказателно-процесуалния кодекс.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Предлага на Пленума на Висшия съдебен съвет да СЪГЛАСУВА проекта на Закона за изменение и допълнение на Наказателно-процесуалния кодекс със забележки.
1.2. Внася предложението за разглеждане на заседание на Пленума на Висшия съдебен съвет, насрочено за 15.09.2016 г.

2. ОТНОСНО: Писмо от Министерство на правосъдието относно проект на Закон за изменение и допълнение на Закона за изпълнение на наказанията и задържането под стража.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Предлага на Пленума на Висшия съдебен съвет да СЪГЛАСУВА проекта на Закон за изменение и допълнение на Закона за изпълнение на наказанията и задържането под стража.
2.2. Внася предложението за разглеждане на заседание на Пленума на Висшия съдебен съвет, насрочено за 15.09.2016 г.

3. ОТНОСНО: Писмо от Министерство на правосъдието относно съгласуване на проект на Наредба за изменение и допълнение на Наредба № Н-1 от 16.05.2014 г. за съдебните преводачи.
- Становище от председателя на Софийски районен съд относно предложенията за изменение на Наредба № Н-1 от 16.05.2014 г.
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Отлага разглеждането на т. 3 за следващото заседание, с цел подготовка и проверка на досегашната работа на Висшия съдебен  съвет и на Министерство на правосъдието по Наредба № Н-1 от 16.05.2014 г.

4. ОТНОСНО: Информация от г-жа Соня Найденова – член на ВСС във връзка с писмо от заместник министър-председателя Миглена Кунева относно материали по проект на решение за приемане на Отчета за изпълнение на Националната стратегия за превенция и противодействие на корупцията 2015 – 2020 г., за периода октомври 2015 г. – април 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Приема за сведение информацията от г-жа Соня Найденова – член на ВСС.

5. ОТНОСНО: Информация от Министерство на регионалното развитие и благоустройството относно прилагане на Глава втора от Закана за държавната собственост.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Приема за сведение информацията от Министерство на регионалното развитие и благоустройството относно прилагане на Глава втора от Закана за държавната собственост.

6. ОТНОСНО: Информация от председателя на Софийски районен съд относно сключен рамков договор с „Централна кооперативна банка“ АД за комплексно банково обслужване.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Решението на Пленума на Висшия съдебен съвет по протокол № 9 от 09.06.2016 г. т. 27 да се изпрати на председателя на Софийски районен съд.

7. ОТНОСНО: Писмо от председателя на Върховен административен съд във връзка с направено искане до Общото събрание на колегиите във ВАС за приемане на тълкувателно решение по въпросите относно правомощията на ВАС по чл. 173, ал. 2 от АПК, във връзка с чл. 172, ал. 2 от АПК при оспорване на решенията на Висшия съдебен съвет за налагане на дисциплинарни наказания на магистрати и изборни членове на ВСС – покана за участие по тълкувателно дело № 7/2015 г. и за становище.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Възлага на Светла Петкова и Юлия Ковачева да изготвят становища във връзка с предложението на председателя на ВАС за участие във заседанието на 25.10.2016 г.

8. ОТНОСНО: Писмо от председателя на Районен съд гр. Костинброд относно неизплатено възнаграждение за ранг „съдия в АС“ на командирован магистрат на по-висока длъжност „съдия в Окръжен съд“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Поставеният въпрос следва да се реши от председателя на Районен съд гр. Костинброд в съответствие с разпоредбите на Кодекса на труда, в качеството му на административен ръководител - председател и правомощията, които има съгласно чл. 80 от Закона за съдебната власт.

9. ОТНОСНО: Доклад от Мартин Величков – главен експерт-юрисконсулт в Дирекция „Правна“ в АВСС във връзка с писмо от Министерство на правосъдието относно информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (GREDO) на тема „Превенция на корупцията по отношение на народните представители, съдиите и прокурорите“. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Изпраща информацията за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (GREDO) на тема „Превенция на корупцията по отношение на народните представители, съдиите и прокурорите“ на дирекция „Международна дейност“.

10. ОТНОСНО: Информация от председателя на Районен съд гр. Балчик във връзка с решение на КПИВ по протокол № 26/11.07.2016 г., т. 7.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Отлага разглеждането на т. 10 за следващото заседание.

11. ОТНОСНО: Искане от Анелия Рашева – съдия в Районен съд гр. Видин за предоставяне на информация относно настъпилата законодателна промяна в чл. 230, ал. 1 от ЗСВ /влязла в сила на 09.08.2016 г./.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Отлага разглеждането на т. 11 за следващото заседание.

12. ОТНОСНО: Молба от Петър Петров – съдия в Районен съд гр. Генерал Тошево относно допълнително трудово възнаграждение на районен съдия, временно съвместяващ и длъжността на съдия по вписванията.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Отлага разглеждането на т. 12 за следващото заседание.

13. ОТНОСНО: Писмо от председателя на Районен съд гр. Ивайловград относно разпоредбата на чл. 361, ал. 3 от ЗСВ, за становище.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Отлага разглеждането на т. 13 за следващото заседание.

14. ОТНОСНО: Писмо от председателя на Софийски районен съд с искане за прекратяване на обявения конкурс за лого на съдилищата в България.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Отлага разглеждането на т. 14 за следващото заседание.

15. ОТНОСНО: Писмо от председателя на Районен съд гр. Ихтиман във връзка с изменението на Закона за съдебната власт и въвеждането на възможността на държавните съдебни изпълнители  да бъде възложено събирането на вземания на органите на съдебната власт, за становище.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. Отлага разглеждането на т. 15 за следващото заседание.

16. ОТНОСНО: Доклад по проект „Мониторинг на стратегически области в работата на Висш съдебен съвет /м. октомври 2014 г. – м. април 2016 г./ с вх. № 96-00-387/09.08.2016 г. на Център за съдебна и разследваща журналистика.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

16.1. Отлага разглеждането на т. 16 за следващото заседание.

17. ОТНОСНО: Информация за изпълнението на Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2015/2016 година и продължаване на Програмата сред ученици с цел превенция и повишаване на тяхната информираност за структурата, функциите и значението на съдебната власт в Република България, одобряване на проект на Концепция и проект на Споразумение за сътрудничество между ВСС и МОН.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

17.1. ПРИЕМА ЗА ЗАПОЗНАВАНЕ:

- Доклад за изпълнение на Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2015 – 2016 г.
- Актуализирана Концепция на образователната програма „Съдебната власт – информиран избор и гражданско доверие. Отворени съдилища и прокуратури“.
- Проект на Споразумение за сътрудничество с МОН относно продължаване на Образователната програма.

18. ОТНОСНО: Проект на информация за Годишния доклад на Европейската мрежа на съдебните съвети (ЕМСС) за 2015 – 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

18.1. Отлага разглеждането на т. 18 за следващото заседание.

19. ОТНОСНО: Писма от Националния институт на правосъдието във връзка с доклади на командировани от НИП лица.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

19.1. Приема за сведение писмата от Националния институт на правосъдието, както и изпратените доклади.

20. ОТНОСНО: Доклади от участия в международни срещи на членове на Висшия съдебен съвет, представители на съдебната власт и служители в АВСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

20.1.	Предлага на Пленума на Висшия съдебен съвет да ПРИЕМЕ за сведение докладите от участия в международни срещи на членове на Висшия съдебен съвет, представители на съдебната власт и служители в администрацията на Висшия съдебен съвет.
20.2.	Предлага на Пленума на Висшия съдебен съвет да ВЪЗЛОЖИ на дирекция „Информационни технологии и съдебна статистика“ на АВСС да публикува докладите по т.1. на Интернет страницата на ВСС в следните раздели:
- Доклад от Незабравка Стоева и Юлия Ковачева, членове на Висшия съдебен съвет и координатори по проект „Независимост и отчетност“ на Европейската мрежа на съдебните съвети (ЕМСС), за участие в среща на проектния екип в периода 10-13 април 2016 г., в гр. Барселона, Кралство Испания - в раздел Международна дейност/Международно сътрудничество/Международни организации/Европейска мрежа на съдебните съвети/ Независимост и отчетност на съдебната власт
- Доклад от Виктор Тарчев – прокурор в Софийска градска прокуратура, за участие в среща на подгрупата от прокурори по проект „Независимост и отчетност на съдебната власт“ на Европейската мрежа на съдебните съвети в периода 11-12 април 2016 г., в гр. Барселона, Кралство Испания - в раздел Международна дейност / Международно сътрудничество/ Международни организации / Европейска мрежа на съдебните съвети / Независимост и отчетност на съдебната власт 
- Доклад от Соня Найденова, член на Висшия съдебен съвет и член на Изпълнителния борд на Европейската мрежа на съдебните съвети, за участие в заседание на Борда на ЕМСС, проведено на 9 май 2016 г., в гр. Брюксел, Белгия - в раздел Международна дейност/Международно сътрудничество/Международни организации/Европейска мрежа на съдебните съвети/Доклади от участия в заседания на Европейската мрежа на съдебните съвети“
- Доклад от Соня Найденова – член на Висшия съдебен съвет, за участие в конференция на тема „Електронно правосъдие и Е-CODEX”, в периода 19-20 май 2016 г., в гр. Амстердам, Холандия – в раздел Международна дейност /Доклади, анализи и решения /Доклади от международни срещи
- Доклад от Руслана Вълчева – старши експерт в дирекция „Международна дейност“, АВСС, за участие в семинар за служители, организиран от Европейската мрежа на съдебните съвети, проведен в периода 30 юни - 1 юли 2016 г., в гр. Брюксел, Белгия - в раздел Международна дейност /Доклади, анализи и решения /Доклади от международни срещи
20.3.	Внася предложението за разглеждане на заседание на Пленума на Висшия съдебен съвет, насрочено за 29.09.2016 г.

21. ОТНОСНО: Проект на решение за одобряване на информация от компетентността на Висш съдебен съвет за напредъка на България по Механизма за сътрудничество и проверка, за периода 1 юли – 10 септември 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

21.1. Предлага на Пленума на Висшия съдебен съвет да ОДОБРИ обобщената информация от компетентност на ВСС за напредъка на България по Механизма за сътрудничество и оценка (МСО), за периода 1 юли – 10 септември 2016 г., както и обобщение по напредъка на България по МСО за периода януари – септември 2016 г.
21.2. Предлага на Пленума на Висшия съдебен съвет информацията да се ИЗПРАТИ до Министерство на правосъдието.  

ДОПЪЛНИТЕЛНИ ТОЧКИ:

22. ОТНОСНО: Комуникационната политика на ВСС и План за действие за изпълнение на Комуникационната политика на ВСС 2014 - 2018г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

22.1. ПРИЕМА ЗА ЗАПОЗНАВАНЕ:
- Доклад за прилагане на Плана за действие за изпълнение на Комуникационна та политика на ВСС за периода 2014 – 2018 г.
- Актуализиране Комуникационната политика на ВСС и План за действие за изпълнение на Комуникационната политика на ВСС за периода 2014 – 2018 г. и ги внася за разглеждане на заседание на Пленума на ВСС.
- Проект на Въпросник за отчитане прилагането на Плана за действие за изпълнение на Комуникационната политика на ВСС за периода 2014-2018 г. през първото полугодие на 2016 г.
- Актуализиран План за кризисен ПР на ВСС и го внася за разглеждане на заседание на Пленума на ВСС.
- Правилата за публикуване на информация на страницата на ВСС в социалната мрежа Фейсбук и ги внася за разглеждане на заседание на Пленума на ВСС.
22.2. ОБОБРЯВА предложените дейности за включване в Регистъра на обществените дейности, свързани с Комуникационната политика на ВСС за периода май – юли 2016 г.
22.3. Дейностите свързани с Комуникационната политика на ВСС за периода май – юли 2016 г., да бъдат публикувани на Интернет страницата на Висшия съдебен съвет в Регистъра на обществените дейности, свързани с Комуникационната политика на ВСС.
22.4. ПРЕДЛАГА на постоянните комисии към Пленума, Съдийската и Прокурорската колегии на ВСС регулярно да подават информация за участието на членовете на ВСС в различни обществени прояви, които да бъдат включени в Регистъра на обществените дейности, свързани с Комуникационната политика на ВСС. Информацията следва да се предоставя в срок до 25-то число на всеки месец в дирекция „Публична комуникация и протокол“.

ПРЕДСЕДАТЕЛ
НА КОМИСИЯТА:		/П/     
                     ЮЛИАНА КОЛЕВА